О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 1202
от 29.10.2026 г.
За разрешение за изработване на проект за Подробен устройствен план - Парцеларен план /ПУП-ПП/ за линейни трасета за обект: Велоцентър - липсващото звено, местност „Радина могила“ - до гр. Перник, през поземлен имот с идентификатор 55871.726.39 по КККР на гр. Перник
На основание чл.21 ал.1 т.8, т.11 и ал.2 от ЗМСМА, във връзка с чл.124а, ал.1 и ал.5 и чл.124б, ал.1 от ЗУТ, във връзка с чл.110 ал.1 т.5 от ЗУТ
ОБЩИНСКИ СЪВЕТ РЕШИ:
1. ОДОБРЯВА приложеното техническо задание по чл.125, ал.1 от ЗУТ за изработване на Подробен устройствен план - Парцеларен план за линейнни трасета за обект: Велоцентър - липсващото звено, местност „Радина могила“- до гр. Перник, с трасета преминаващи през поземлен имот с идентификатор 55871.726.39 по КККР на гр. Перник, с обща дължина 1569 м и ширина 1,00 м.
2. РАЗРЕШАВА изработване на проект за Подробен устройствен план -Парцеларен план линейни трасета на обект: Велоцентър - липсващото звено, местност „Радина могила“ - до гр. Перник, с трасета преминаващи през поземлен имот с идентификатор 55871.726.39 по КККР на гр. Перник, с обща дължина 1569 м и ширина 1,00 м.
3. Проектът за ПУП - ПП да се съобрази с всички съоръжения на съществуваща подземна и надземна техническа инфраструктура, попадащи в трасетата на обекта.
4. Проектът за ПУП-ПП да се изработи еднофазно във фаза окончателен проект.
5. Проектът за ПУП-ПП да се изработи в обем и съдържание, съгласно Наредба № 8 от 14.06.2001 г. за обема и съдържанието на устройствените планове, в съответствие с техническото задание и на основание чл.124а, ал.1, ал.5, чл.110, ал.1, т.5 от Закона за устройство на територията, Закона за опазване на земеделските земи, Закона за горите и съответните правилници и наредби към тях и да бъде съобразен с действащата нормативна уредба.
6. Проектът за ПУП да се съгласува с положителни становища със заинтересованите централни и териториални администрации, и със специализираните контролни органи, и да се приложат съответните становища от компетентните органи и експлоатационни дружества.
7. Решението на Общински съвет Перник да се разгласи по реда на чл.124б, ал.2 от ЗУТ.

8. Съгласно чл.124б, ал.4 от ЗУТ настоящото решение не подлежи на оспорване.

Поради следните мотиви: Представен е проект за даване на разрешение за изработване на проект за Подробен устройствен план - Парцеларен план /ПУП-ПП/ за линейно трасе за обект: Велоцентър - липсващото звено, местност „Радина могила“- до гр. Перник, с трасе преминаващо извън урбанизирана територия - през поземлен имот с идентификатор 55871.726.39 по КККР на гр. Перник, по искане на Община Перник, в качеството на възложител.

Проектните велотрасетата изцяло попадат в поземлен имот с идентификатор 55871.726.39 по КККР на гр. Перник, извън урбанизирана територия на гр. Перник, вид собственост - общинска частна, вид територия - горска, НТП - друг вид дървопроизводителна гора, площ 4851103 кв. м.


Велотрасетата започват от горната част на поземления имот и продължава в посока югозапад. Общо дължината на трасетата е 1569 м, с ширина 1 м, от които всички попадат в ПИ 55871.726.39 по КККР на гр. Перник.

Размерът на засегната територия от велотрасетата и сервитутната им зона е с площ от 1613 кв. м, от които всички попадат в ПИ 55871.726.39 по КККР на гр. Перник.

Съгласно разпоредбите на чл. 110, ал. 1, т. 5 от ЗУТ за линейни инфраструктурни обекти извън границите на урбанизираните територии или в тях се изработва Подробен устройствен план – Парцеларен план (ПУП-ПП).
Съгласно чл. 124а, ал. 1 от ЗУТ, разрешение за изработване на проект за Подробен устройствен план на общински имоти и трасета се дава с решение на Общинския съвет по предложение на кмета на общината. Към искането е приложено и мотивирано предложение, съдържащо задание по чл. 125 от ЗУТ с обхват и цел на планираното трасе.
Съгласно чл.124б, ал.1 от ЗУТ и във връзка с чл.124а, ал.1 от ЗУТ Общинският съвет одобрява задание по чл.125 от ЗУТ, за поземлени имоти извън населените места.

В заданието възложителят обосновава необходимостта от изработването на плана, териториалния обхват, данни за съществуващото положение, етапи, обем и съдържание на разработката. 

Заданието за разрешение за изработване на проект за ПУП е на заинтересовано лице по смисъла на чл.124а, ал.5 от ЗУТ, във връзка с чл.131, ал.1 и ал.2, т.1 от ЗУТ.
Във връзка с инвестиционни намерения на възложителя и на основание чл.64, ал.2 и чл.110, ал.1, т.5 от ЗУТ е необходимо процедиране на Подробен устройствен план – Парцеларен план за елементи на техническата инфраструктура, извън границите на урбанизираните територии. 
С решението по чл.124а се одобрява и заданието по чл.125 от ЗУТ.

Проектът за ПУП-ПП да се изработи на основание чл.124а, ал.1, ал.5 и чл.59, ал.1, чл.109, ал.3, т.7, чл.110, ал.1, т.5 от ЗУТ и при спазване на действащата нормативна уредба за устройство на територията.

Решението е прието на заседание на Общинския съвет, проведено на 29.10.2026г., Протокол № 11 т. 28 от дневния ред и е подпечатано с официалния печат на Общинския съвет.
ПРЕДСЕДАТЕЛ: 

